อยากสอบถามว่าจะไปฉีดยาคุมกำเนิดแบบ3เดือนค่ะตอนนี้ประจำเดือนมาแล้วแต่ยังไม่สะดวกไปถ้าเราไปตอนที่เราหายเป็นประจำเดือนแล้วจะฉีดให้ไหมคะ ปล.มีเพศสัมพันธ์ป้องกันโดยใส่ถุงยางอนามัยตลอดค่ะ
สวัสดีค่ะ การใช้ยาคุมแบบฉีดคุมกำเนิดทุก 1 หรือ 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%ดังนั้นในช่วงที่ประจำเดือนมาภายใน 5 วันแรกควรรีบไปฉีด แต่หากไม่สะดวก และจะต้องไปฉีดในวันอื่นๆก็สามารถทำได้ แต่ถ้าในระหว่างนี้มีเพศสัมพันธ์อยู่ ก่อนฉีดยาอาจต้องทำการยืนยันการตั้งครรภ์ให้แน่ชัดก่อน โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ